Den Vest-Sjællandske Avis, 1833-06-29
De Engelske Blade ere meest opfyldte af Rygter om de Torys Bestræbelser for at slyrte Ministeriet; flere af de liberale Blade angribe derfor hiint Partie, og især Overhuset, paa det heftigste, saaledes især Bladene Times, Morning Chronicle og selv den saa roelige Globe. J en Artikel i Times hedder det: at Storbrittannien er aldrig bleven truet af en saa uheldbringende Skye, som nu. Den conservative Faction har sonderet Armeen, for ifald den skulde paa nye komme til Roret, at den da kunde betiene sig af Bajonetterne for at undertrykke alle videre Forsøg paa at afskaffe Misbrugene. Et saa afsindigt Forsøg vilde kun have til Følge, at der vilde efter tre Maaneders Forløb intet Spor blive tilbage af det conservative Partie i Landet. Forresten opfordres Nationen og Underhuset til at holde sig beredet til hvad der kunde møde. J et andet Nummer indeholder samme Blad en paafaldende Artikel imod Toryfactionen, mod Medlemmerne af Hoffet og selv mod Medlemmerne af den Kongelige Familie, ja endog Hentydninger paa Kongens egen Person, som opfordres til at fierne visse Personer fra sit Hof, hvis Jndfindelse der kunde giøre Monarkens ellers uomtvivlelige Redelighed mistænkt. Man kan, hedder det, ikke afholde sig fra den Mistanke, at en vis Person er ikke i Hiertet gunstigt stemt for de Wihgs, og at derved lægges alleslags Hindringer i Veien for Ministeriet. Bliver der ikke gjort en Ende paa disse Jntriguer, saa maatte Greve Grey hellere nedlægge sin Post, og da maae Gud være hans Efterfølger naadig; dog holder Bladet Times en nye Peers Creation for farlig. Det Toryblad, Morning Post, forlanger man skal kalde Tingen ved sit rette Navn, og sige reent ud om man vil tilintetgiøre Pairiet og Monarkiet, og vil fremkalde en Borgerkrig, Republik og Kongemord; men saalænge de Peers ville udøve deres constitutionelle Rettigheder, saa skulde man ikke forgribe sig paa nogen; men betragte ethvert Angreb af Overhuset, som Landsforræderie. - Coureren foreslaaer en anden Udvei, nemlig at opløse Underhuset, som, uagtet det er reformeret, har lige saa fuldt tabt sin Popularitet som Ministeriet. (Saa lidenskabelig og forvirret. er nu den indvortes Tilstand i England.) Nu hedder det dog, at Torypartiet skal have begyndt at erkiende det farlige i sin Stilling, og vise sig mere tilbøieligt til at udsone sig med Ministeriet. At Hs. Majestæt aflagde et Besøg hos Hertugen af Wellington paa Waterlodagen, biedrog til at bestyrke Mistanken mod Hoffets Sindelag. - Greven af Winchelsen spurgte den 17de Juni Greve Grey i Underhuset, om det er Regieringens Hensigt al tage Forholdsregler til at undertrykke de politiske Foreninger i Kongeriget, hvilke han skildrede som høist farlige for Folkets Moral. Greve Grey svarede: at Regieringen var til enhver Tid beredt til ethvert Foretagende, som Landets Sikkerhed kunde udkræve; men dog holdt han for, at det var endnu unødvendigt at udgive nye Love til dette Formaal, ikke heller var det for nærværende Tid Regieringens Hensigt at undertrykke disse Foreninger. Lord Eldon besværedde sig over de oprøriske Flyveskrifter, som i tusindeviis nu oversvømme Landet, som dagligen blive udbredede mod Kongen og Overhuset, hvorpaa Statssecretairen for det Jndenlandske, Lord Melbourne, svarede, at det var ikke gaaet bedre til under Lord Eldons Bestyrelse, og dog havde ingen brudt sig noget derom.